Клуб акрэсліў новы віток у прафесійнай дзейнасці кожнага з нас і асабіста маёй. Я скрупулёзна рыхтуюся да кожнага ўрока што­дзённа. Разумею: чым больш метадычных знаходак у мяне з маімі вучнямі, тым цікавей і карысней будзе чарговы выезд. Упэўнена, усе “жураўлі”працуюць такім чынам. І мы чуем у свой адрас словы ўдзячнасці ад калег, перад якімі высту­паем ці з якімі супрацоўнічаем пры правядзенні ўрокаў у незнаёмых класах, нас запрашаюць у свае ўстановы адукацыі. Мы разумеем, за што нам дзякуюць: мы шчодра дзелімся сваімі напрацоўкамі, раскрываем сакрэты майстэрства, дэманструем на практыцы тое, што ўмеем рабіць добра.